EkBass/fiwiki-20250220-pages-articles huggingface dataset:
Saija Tarkki

Saija Tarkki (o.s. Sirviö, s. 29. joulukuuta 1982 Oulu) on suomalainen uransa lopettanut jääkiekkoilija. Hän pelasi alkuun puolustajana, mutta sittemmin hyökkääjänä. Tarkki edusti Suomen naisten jääkiekkomaajoukkuetta neljissä olympialaisissa (Salt Lake City 2002, Torino 2006, Vancouver 2010, Sotši 2014) sekä kahdeksan kertaa MM-kilpailuissa. Vuosina 2004, 2008 ja 2009 hän saavutti MM-pronssia. Vancouverissa 2010 hän saavutti olympiapronssia. Kotimaassa Tarkki edusti Oulun Kärppiä, jossa hän pelasi peräti 21 kauden aikana, yhteensä 309 pääsarjaottelua tehden niissä 404 tehopistettä , ja saavutti pelaamiensa kausien aikana useita SM-mitaleja.Kulju, M., 2003: s. 164-167 Vuonna 2012 hän voitti ensimmäisen Suomen mestaruutensa, ja seuraavat vuosina 2017 ja 2018.http://www.eliteprospects.com/player.php?player=366719 Viitattu 19.3.2017. Maaliskuussa 2019 Tarkki ilmoitti lopettavansa uransa kauden päätteeksi.Kärppien Saija Tarkki lopettaa peliuransa lauantain pronssipeliin – edustanut ou­lu­lais­seu­raa viime vuo­si­tu­han­nel­ta alkaen Tarkki avioitui jääkiekkomaalivahti Tuomas Tarkin kanssa kesällä 2010. Tuomas Tarkki siirtyi valmennustehtäviin Oulun Kärppiin. Syksyllä 2024 Kärpät ilmoitti jäädyttävänsä Saija Tarkin pelinnumeron 20 koko seurassa. Jäädytysseremonia järjestettiin naisten liigaottelun Kärpät-Ilves yhteydessä, 23.11.2024, ja juhlallisuuksia jatkettiin myöhemmin samana päivänä pelattavassa miesten SM-liigaottelussa. ==Lähteet== * Kulju, Mika. Kärpät - Pohjoisen kiekkoihme. Gummerus, Jyväskylä, 2003. 1. painos. ISBN 952-5517-00-4. * * ===Viitteet=== Luokka:Suomalaiset jääkiekkoilijat Luokka:Suomalaiset olympiamitalistit Luokka:Vuonna 1982 syntyneet Luokka:Elävät henkilöt
Satu Auno

Satu Auno (o.s. Hoikkala, s. 14. tammikuuta 1980 Vantaa) on entinen suomalainen jääkiekkoilija, joka pelasi hyökkääjänä. Satu Auno, silloiselta nimeltään Hoikkala, edusti Suomen naisten jääkiekkomaajoukkuetta kaksissa olympialaisissa (Salt Lake City 2002, Torino 2006) sekä kolmasti MM- kilpailuissa. Vuonna 2004 hän saavutti MM-pronssia. Kaikkiaan hän pelasi 92 maaottelua. Kotimaassaan Auno edusti Oulun Kärppiä ja saavutti useita SM- mitaleja mutta ei Suomen mestaruutta. ==Lähteet== * * * Luokka:Suomalaiset jääkiekkoilijat Luokka:Vuonna 1980 syntyneet Luokka:Elävät henkilöt
Daniel Harrwitz

Daniel Harrwitz (29. huhtikuuta 1823 – 9. tammikuuta 1884) oli saksalainen shakkimestari. Harrwitz syntyi Breslaussa, Preussissa. Hänen maineensa shakinpelaajana kasvoi hänen pelatessaan Pariisissa. Hän oli etevä varsinkin sokkoshakissa ==Aiheesta muualla== * Luokka:Saksalaiset shakinpelaajat Luokka:Vuonna 1823 syntyneet Luokka:Vuonna 1884 kuolleet
Anderssenin avaus

Anderssenin avaus on shakkiavaus, joka alkaa siirrolla :1.a3. Se on saanut nimensä shakin epävirallisen maailmanmestarin, Adolf Anderssenin, mukaan. Anderssen pelasi sitä kolme kertaa Paul Morphya vastaan heidän ottelussaan vuonna 1858. Anderssen uskoi saavansa paremman aseman, jos Morphy jatkaisi 1...e5 jatkossa 2.c4. Hän myös halusi välttää tunnettuja avauksia, joiden teoriaa Morphy osasi hyvin. Siirto ei ota otetta keskustasta, vaan onkin oikeastaan odotussiirto. Anderssenin avaus on epätavallinen avaus ja sijoittuu ECO-koodistolla sijalle A00. Se transponoituu usein muihin avauksiin, kuten käänteiseen sisilialaiseen jatkolla 1...e5 2.c4, jolloin valkea pelaa sisilialaista puolustusta, mutta tempon voitolla. == Muunnelmia == * Puolalainen gambiitti: 1.a3 a5 2.b4 * Creepy Crawly -muodostelma: 1.a3 e5 2.h3 d5 * Andersspike: 1.a3 g6 2.g4 == Lähteet == Luokka:Shakkiavaukset
Marja-Helena Pälvilä

Marja-Helena Pälvilä (s. 4. maaliskuuta 1970 Oulu) on suomalainen jääkiekkoilija, joka on pelannut sekä puolustajana että hyökkääjänä. Pälvilä on yksi neljästä suomalaisnaisesta, jotka olivat mukana kolmessa ensimmäisessä Suomen naisjääkiekkoilijoiden olympiajoukkueessa. Naganon 1998 olympialaisissa, joissa Pälvilä pelasi puolustajana, Suomi sai pronssia. Kaksissa seuraavissa kisoissa Suomi jäi neljänneksi ja Pälvilä kuului joukkueen hyökkääjistöön. MM-kilpailuissa Pälvilä on pelannut kolme kertaa ja EM-kilpailuissa kerran. Kaikkiaan hän on saavuttanut neljä arvokisapronssia ja pelannut 97 maaottelua. Kotimaassaan Pälvilä on edustanut Joensuun Kiekko- Poikia, Kerava Shakersia, Oulun Kärppiä ja Espoo Bluesia. Hän on voittanut Suomen mestaruuden Shakersin riveissä vuonna 1994 ja Bluesin joukkueessa vuonna 2002. Hänen isosiskonsa Anna-Liisa Pälvilä on myös jääkiekon Suomen mestari ja maajoukkuepelaaja. ==Lähteet== * * * Luokka:Suomalaiset jääkiekkoilijat Luokka:Suomalaiset olympiamitalistit Luokka:Vuonna 1970 syntyneet Luokka:Elävät henkilöt
Arkhimedes (Kuun kraatteri)

Arkhimedes on antiikin ajan kreikkalaisen fyysikon ja matemaatikon mukaan nimettyGazetteer of Planetary Nomenclature suuri jähmettyneen laavan täyttämä kraatteri Kuussa itäisessä Mare Imbriumissa. Läpimitta 83 km, syvyys 2,1 km. Kraatterin koordinaatit ovat 29,7° N, 4,0° W. Kraatteri on tasapohjainen, siihen virrannut basalttilaava on täyttänyt sen sisustan niin, ettei kraatterin keskushuippua näy. Neuvostoliiton kuuluotain Luna 2 iskeytyi Arkhimedeksen ja Aristillus-kraatterin väliin vuonna 1959. Melko lähellä Arkhimedesta on myös Autolykos-kraatteri. == Lähteet == == Aiheesta muualla == Luokka: Kuun kraatterit
Papukaijapeippo

Papukaijapeippo (Pseudonestor xanthophrys) on äärimmäisen uhanalainen Mauin saarella Havaijilla elävä varpuslintu. Kooltaan papukaijapeippo on noin 14 cm. Koiras on vatsastaan keltainen ja selkä on oliivinvihreä. Päässä on keltainen silmäkulmajuova. Linnun nokka on suurikokoinen ja muistuttaa papukaijojen nokkaa. Nokan yläosa on tumma ja alaosa vaaleanpunainen. Naaras on väriltään vaatimattomampi. Lajin laulu koostuu vihellyksistä . Papukaijapeipon elinympäristöä ovat metsät 1 200–2 100 metrin korkeudessa. Laji syö lähinnä puita ja hedelmiä kaivavien kovakuoriaisten toukkia. Linnut saavat yleensä ainoastaan yhden poikasen pesimisaikana. Papukaijapeippokannan kooksi arvioidaan noin 500 yksilöä. Suurimmat lajiin kohdistuvat uhkat ovat metsien kaataminen sekä hyttysten levittämä veritauti. Lisäksi papukaijapeipot joutuvat kilpailemaan saarelle saapuneiden lintulajien kanssa. == Lähteet == Luokka:Peipot Luokka:Uhanalaiset linnut Luokka:Havaijin eläimistö
Beatrice Lillie

Beatrice Lillie (alk. Constance Sylvia Gladys Munston, s. 29. toukokuuta 1894 Toronto, Kanada – 20. tammikuuta 1989 Henley-on-Thames, Iso-Britannia) oli kanadalainen näyttelijä. Hän esiintyi uransa aikana ainoastaan seitsemässä elokuvassa. Menestynein näistä oli viidellä Oscarilla palkittu Maailman ympäri 80 päivässä (1956). Beatrice Lillie esiintyi urallaan paljon viihdeohjelmissa. Hänellä on tähti Hollywood Walk of Famella. == Yksityiselämä == Beatrice Lillie oli naimisissa Sir Robert Peelin kanssa vuodesta 1920 tämän kuolemaan vuoteen 1934 saakka. Heillä on yksi poika. Hän kuoli Alzheimerin tautiin 94-vuotiaana. == Aiheesta muualla == * Luokka:Kanadalaiset elokuvanäyttelijät Luokka:Hollywood Walk of Fame Luokka:Vuonna 1894 syntyneet Luokka:Vuonna 1989 kuolleet Luokka:Tony-palkinnon saajat
Anna-Liisa Pälvilä

Anna-Liisa Pälvilä (s. 18. elokuuta 1968) on suomalainen jääkiekkoilija. Pälvilä pelasi kuusi maaottelua Suomen naisten jääkiekkomaajoukkueessa. Kotimaassaan hän voitti Suomen mestaruuden Kerava Shakersin joukkueessa vuosina 1994 ja 1995 sekä Espoo Bluesin riveissä vuonna 2001. Hänen pikkusiskonsa Marja-Helena Pälvilä on jääkiekon olympiamitalisti. ==Lähteet== * * Luokka:Suomalaiset jääkiekkoilijat Luokka:Vuonna 1968 syntyneet Luokka:Elävät henkilöt
Shine a Light (elokuva)

Shine a Light on vuonna 2008 julkaistu Martin Scorsesen ohjaama musiikkidokumentti The Rolling Stonesista. Se perustuu yhtyeen kahteen esiintymiseen New Yorkin Beacon-teatterissa vuonna 2006. Elokuva on saanut nimensä Rolling Stonesin samannimisestä laulusta. ==Kappaleet== Suurin osa esityksistä on peräisin jälkimmäisestä konsertista. Laulut ovat Mick Jaggerin ja Keith Richardsin kirjoittamia ellei toisin mainita. # ”Jumpin’ Jack Flash” # ”Shattered” # ”She Was Hot” # ”All Down the Line” # ”Loving Cup” – vierailijana Jack White # ”As Tears Go By” (Jagger/Richards/Oldham) # ”Some Girls” # ”Just My Imagination” (Norman Whitfield/Barrett Strong) # ”Far Away Eyes” # ”Champagne & Reefer” (Muddy Waters) – vierailijana Buddy Guy # ”Tumbling Dice” # * Muusikkoesittelyt # ”You Got the Silver” – laulu: Keith Richards # ”Connection” – laulu: Keith Richards # ”Sympathy for the Devil” # ”Live with Me” – vierailijana Christina Aguilera # ”Start Me Up” # ”Brown Sugar” # ”(I Can’t Get No) Satisfaction” # ”Shine a Light” == Tuotanto == Martin Scorsese ja pääkuvaaja Robert Richardson sijoittivat Beacon-teatteriin lukuisia perinteisiä 35 millimetrin filmikameroita kuvaajineen, vaikka jo tuolloin tällaiset tuotannot tehtiin yleensä kevyemmällä digikalustolla. Filmimateriaalia kuvattiin noin 160 tuntia, josta leikkaaja David Tedeschi karsi ohjaajan kanssa olennaiset kohdat lopulliseen versioon. Uuden Suomen Mikko Piela kirjoitti, ettei lopputuloksessa ole Scorsesella mitään hävettävää lajityypin legendaan D. A. Pennebakeriin verrattuna. Konserttikuvien väliin taidokkaasti leikatut vanhat dokumenttifilmit lähentävät Pielan mielestä yhtyeen jäseniä myös ihmisinä katsojaan. == Lähteet == == Aiheesta muualla == * Luokka:Yhdysvaltalaiset dokumenttielokuvat Luokka:Vuoden 2008 dokumenttielokuvat Luokka:Musiikkidokumenttielokuvat Luokka:Martin Scorsesen ohjaamat elokuvat
Grimaldi (Kuun kraatteri)

thumb|Grimaldin ja Ricciolin kraatterit. Grimaldi on suuri kraatteri Kuun länsireunalla. Sijaintinsa vuoksi se näyttää Maasta katsottuna hyvin soikealta. Kraatterin reunavalli on hyvin kulunut. Kraatterin sisus on muinaisen laavan täyttämä, tasainen ja hyvin tumma. Kraatterin sisimmän vallin läpimitta on 173,49 kilometriä, koko kraatterin läpimitta 222 kilometriä. Jotkut reunahuiput nousevat kahden kilometrin korkeuteen. Kraatterin syvyys on 2,7 kilometriä. Kraatteri sijaitsee koordinaateissa 5,2° S, 68,6° W. Grimaldista kaakkoon on halkeamaverkosto Rimae Grimaldi ja luoteeseen Rimae Riccioli. Ne ovat niin sanottuja ”rillejä”, nopeasti virranneen laavan synnyttämiä romahtaneita laavatunneleita. Grimaldi tunnetaan yhtenä niistä kraattereista, joissa väitetään nähdyn tavallista useammin Kuun lyhytkestoisia ilmiöitä eli TLP:itä. Grimaldissa on nähty utuja, outoja värejä ja valonvälähdyksiä. Jopa spektroskoopilla on havaittu kaasun purkautumista alueella. Kuuta kiertäneiden avaruusluotainten ratamuutosten perusteella Grimaldin alla on havaittu olevan maskoni, massakeskittymä. Kraatteri on nimetty italialaisen tähtitieteilijän Francesco Maria Grimaldin mukaan. == Lähteet == Luokka:Kuun kraatterit
Ilkan patsas

Ilkan patsas on mukulakivistä rakennettu Matti Visannin suunnittelema monumentti Ilmajoella. Patsas on rakennettu Jaakko Ilkan ja samalla kaikkien nuijasoturien muistomerkiksi vuonna 1924 paikalle, jonne Isonkyrön kirkolla 1597 mestatun Jaakko Ilkan ruumis tuotiin Ilmajoen kirkolle teilattavaksi.Jaakko Ilkan elämänvaiheita Jaakko Ilkka Patsaan ympäristö on vanha Ilmajoen emäpitäjän historiallinen keskus. Siellä sijaitsi aiempi Ilmajoen kirkko, joka purettiin Ilmajoen nykyisen kirkon valmistuttua 1766. Vanha hautausmaa on edelleen olemassa Ilkan patsaan vieressä. Visanti suunnitteli muistomerkin vuosina 1920–1923. Se muistuttaa linnaa ja sen rakennusmateriaali kuvastaa voimaa ja kestävyyttä. Muistomerkin sisällä on huone, muodoltaan pyöreä ja holvikattoinen. Huone on koristeltu mosaiikein. Patsaan neljässä tornissa on paikat merkkitulille. Nuijamiesten patsas paljastettiin 5. heinäkuuta 1924. Patsaan vihkimispuheen piti maanviljelysneuvos Edvard Björkenheim ja valtioneuvoston seppeleen patsaalle laskivat ministerit Niilo Liakka ja Jalo Lahdensuo. Professori A. V. Koskimiehen kirjoittaman juhlarunon lausui teatterinjohtaja Otto Al'Antila ja iltapäivän kansanjuhlassa juhlaesitelmän piti kirjailija Jalmari Finne ja juhlapuheen kirjailija Santeri Alkio.Nuijamiesten patsas paljastettiin eilen suurin juhlallisuuksin, Aamulehti, 06.07.1924, nro 153, s. 7, Kansalliskirjaston digitaaliset aineistot. Viitattu 06.07.2024 Ilkan patsasta ympäröi Ilkan kenttä, johon kuuluu patsaan ohella muun muassa vuonna 1954 paljastettu Kalervo Kallion suunnittelema Raivaajapatsas sekä Ilmajoen museo, joka on rakennettu Ilmajoen vanhan puretun kirkon mallin mukaan vuonna 1914. Ilkan kentän välittömässä läheisyydessä, Kyrönjoen rannassa järjestetään Ilmajoen Musiikkijuhlat. Vuonna 2024 uutisoitiin, että ilmajokelaiset hakevat rahankeräyslupaa patsaan kunnostamiselle. == Lähteet == Luokka:Ilmajoen patsaat ja veistokset Luokka:Nuijasota
Latvian jääpallomaajoukkue

Latvian jääpallomaajoukkue edustaa Latviaa jääpallon maajoukkuekilpailuissa. Joukkue osallistui ensimmäistä kertaa MM-kisoihin Kemerovossa 2007, missä se sijoittui B-sarjassa toiseksi Yhdysvaltojen takanahttp://bandy.kemerovo.ru/529.htm . Seuraavana vuonna Moskovan MM- kisoissa se sijoittui B-sarjassa kolmanneksihttp://www.bandy2008.ru/standings.shtml. Paras sijoitus joukkueella on vuoden 2015 kisoissa, jolloin se sijoittui seitsemänneksi voitettuaan aikaisemmin samana talvena B-sarjan turnauksen. == Menestys maailmanmestaruuskilpailuissa == ==Jääpallon aiemmat vaiheet Latviassa== Neuvostovallan aikaan 1950-luvulla Latviasta osallistui Neuvostoliiton jääpallon mestaruussarjaan SKA-Riika, joka nousi pääsarjaan vuodeksi 1952, jossa se saavutti hopeaa kaudella 1953. Pian sen jälkeen seura ja seuran jääpalloilu loppuivat. 1970-luvulla Neuvostoliiton jääpallon huippujoukkueessa SKA-Sverdlovsk pelasi latvialaissyntyinen Semen Kovalkov. Hän voitti SKA- Sverdlovskin joukkueessa Neuvostoliiton mestaruuden ja Eurooppa cupin. == Lähteet == Maajoukkue Luokka:Jääpallomaajoukkueet
Julia Child

Julia Carolyn Child, o.s. McWilliams (15. elokuuta 1912 – 13. elokuuta 2004) oli yhdysvaltalainen kokki. Child tuli tunnetuksi useista julkaisemistaan kirjoista ja televisiotyöstään. Eräs menestyssarja oli The French Chef (1963–1973), jossa Child perehdytti yhdysvaltalaista yleisöä ranskalaisen keittiön saloihin. Julia Child syntyi Kalifornian Pasadenassa vuonna 1912. Sodan aikana hän työskenteli CIA:n edeltäjässä, Office of Strategic Servicesissä konekirjoittajana. Komennuksellaan Aasiassa hän tapasi tulevan miehensä Paulin, ja oppi arvostamaan ruoanlaittoa tuoreista aineksista. Sodan jälkeen Julia asui miehensä kanssa Pariisissa ja opiskeli Cordon Bleu -kokkikoulussa. Hän opetti ruoanlaittoa kotonaan kahden ranskalaisen ystävänsä kanssa, ja he kirjoittivat kolmistaan keittokirjan, jossa opetettiin ranskalaista keittotaitoa amerikkalaisille. Child kuului Ranskan Kunnialegioonaan ja sai vuonna 2003 Presidential Medal of Freedomin. Hän kuoli munuaisten vajaatoimintaan 91-vuotiaana. ==Teokset== * == Katso myös == * Julie & Julia == Lähteet == Luokka:Yhdysvaltalaiset kokit Luokka:Presidential Medal of Freedom Luokka:Vuonna 1912 syntyneet Luokka:Vuonna 2004 kuolleet
Petra Vaarakallio

Petra Maria Pauliina Vaarakallio (s. 17. kesäkuuta 1975 Helsinki) on entinen suomalainen jääkiekkoilija, pelipaikaltaan hyökkääjä. Hän saavutti kahdeksan arvokisamitalia ja on edelleen naisten SM-sarjan kaikkien aikojen pistepörssin kärkikolmikossa. Nuorempana hän pelasi myös ringetteä ja saavutti siinäkin yhden MM-mitalin. Vaarakallio pelasi Suomen naisten jääkiekkomaajoukkueessa 126 maaottelua. Hän saavutti olympiapronssia Naganossa 1998 ja oli mukana vielä Salt Lake Cityssä 2002, kun Suomi sijoittui neljänneksi. Naganossa naisten jääkiekko oli ensi kertaa olympiaohjelmassa ja Vaarakallio teki lajin olympiahistorian ensimmäisen maalin. MM-kilpailuissa hän pelasi neljästi saavuttaen joka kerta pronssia. EM-kilpailuihin hän osallistui kolmasti saaliinaan kaksi kultaa ja yksi pronssi. Kotimaassaan Vaarakallio edusti Kiekko-Espoota ja Espoo Bluesia. Hän voitti Suomen mestaruuden seitsemän kertaa vuosina 1999–2005. Hän teki naisten SM-sarjassa yli 600 tehopistettä ja ohitti syksyllä 2005 Marianne Ihalaisen kaikkien aikojen pistepörssin kärjessä mutta on sittemmin menettänyt kärkisijansa pitkäaikaiselle ketjukaverilleen Karoliina Rantamäelle. Kaudella 1994–1995 Vaarakallio pelasi Sveitsissä EHC St. Gallenin joukkueessa ja kaudella 2007–2008 DHC Oberthurgaun joukkueessa. Vaarakallio pelasi aikanaan myös ringetteä ja saavutti MM-pronssia vuonna 1992. Hän lopetti ringeten pelaamisen saatuaan kuuden kuukauden pelikiellon jäässä maanneen vastustajan potkaisemisesta. Nykyään hän pelaa salibandya ja edustaa SB-Vantaata. Petra Vaarakallion serkku Sami Karjalainen on entinen jääkiekon SM-liigapelaaja. == Lähteet == * * * Luokka:Suomalaiset jääkiekkoilijat Luokka:Suomalaiset olympiamitalistit Luokka:Suomalaiset ringettepelaajat Luokka:Suomalaiset salibandyn pelaajat Luokka:Vuonna 1975 syntyneet Luokka:Elävät henkilöt
Coral Browne

Coral Edith Browne (23. heinäkuuta 1913 Melbourne, Australia – 29. toukokuuta 1991 Los Angeles, Yhdysvallat) oli australialainen näyttelijä, joka näytteli muun muassa elokuvissa Taistelu kullasta, Tapahtuipa Piccadillyllä, Jännittävä tätini, Mrs. Stonen Rooman kevät, Tri Crippen - Ihmispeto?, Villikkotyttö Tahitilla, Kenraalien yö, Harhakuva, Sisar Georgen surma, Kauhujen teatteri, Kasvot vedessä, Xanadu, Amerikkalainen uneksija ja Ihmelapsi. Browne voitti Saturn Award -palkinnon elokuvasta Ihmelapsi. == Aiheesta muualla == * * Coral Brownen verkkosivut Luokka:Australialaiset näyttelijät Luokka:Vuonna 1913 syntyneet Luokka:Vuonna 1991 kuolleet
Patrick Ivuti

thumb|Patrick Ivuti (oikealla) Patrick Ivuti (s. 30. kesäkuuta 1978) on kenialainen kestävyysjuoksija. Hän voitti vuonna 2007 Chicagon maratonin ajalla 2.11.11 tiukan Jaouad Gharibia vastaan käydyn loppukirikamppailun jälkeen, minkä seurauksena voittaja jouduttiin määrittämään maalikamerakuvan perusteellahttp://www.iaaf.org/news/kind=2/newsid=41990.html. Vuonna 2006 Ivuti sijoittui Chicagon maratonilla viidenneksi. Keväällä 2007 hän oli viides Rotterdamin maratonilla ja vuonna 2006 Amsterdamin maratonilla hänen sijoituksensa oli yhdestoista.https://archive.is/20120526023214/www.chicagomarathon.com/CMS400Min/Chicago_Marathon/press_center/index.aspx?id=2703 Maastojuoksussa Ivuti on saavuttanut hopeaa pitkältä matkalta 1999 Belfastin MM-kisoista ja 2003 Lausannesta. Sydneyn olympialaisissa vuonna 2000 hän oli 10 000 metrillä neljäs. ==Lähteet== Luokka:Kenialaiset kestävyysjuoksijat Luokka:Kenialaiset maastojuoksijat Luokka:Vuonna 1978 syntyneet Luokka:Elävät henkilöt
Teresa Palmer

Teresa Mary Palmer (s. 26. helmikuuta 1986 Adelaide) on australialainen näyttelijä, malli, käsikirjoittaja ja elokuvatuottaja. Palmer tuli tunnetuksi vuoden 2006 kauhuelokuvasta Kauna 2. Myöhemmin hän näytteli muun muassa elokuvissa Iltasatuja (2008), Noidan oppipoika (2010), Warm Bodies (2013) ja Hacksaw Ridge – aseeton sotilas (2016). == Elämä ja ura == Palmer valmistui Mercedes Collegesta vuonna 2003 ja työskenteli hetken aikaa tavaratalossa ennen näyttelijän uraansa. Alun perin hän halusi ryhtyä toimittajaksi. === Ura === Palmer teki ensimmäisen pääroolinsa vuonna 2006 elokuvassa 2:37, josta hän sai AFI-palkintoehdokkuuden parhaasta pääosasta. Vuotta aikaisemmin Palmer esiintyi pienessä roolissa elokuvassa Wolf Creek. == Filmografia == Elokuvat Vuosi Nimi Rooli Muuta 2005 Wolf Creek tyttö allasbileissä 2006 2:37 Melody Kauna 2 Vanessa Cassidy 2007 December Boys Lucy 2008 Ravenswood Dale Iltasatuja Violet Nottingham 2010 Noidan oppipoika Becky Barnes 2011 I Am Number Four Number Six / Jane Doe Take Me Home Tonight Tori Frederking Wish You Were Here Steph McKinney Bear Emelie lyhytelokuva Quirky Girl Claire 2013 Warm Bodies Julie Grigio Love and Honor Candace 2014 Cut Bank Cassandra Parts per Billion Anna Kill Me Three Times Lucy Webb 2015 Knight of Cups Karen Point Break Samsara 2016 The Choice Gabby Holland Triple 9 Michelle Allen Lights Out Rebecca Hacksaw Ridge – aseeton sotilas Dorothy Schutte Message from the King Kelly 2017 Berlin Syndrome Clare Havel 2:22 Sarah 2019 The Place of No Words oma itsensä Ride Like a Girl Michelle Payne 2022 The Twin – Paha kaksonen Rachel Televisiosarjat Vuosi Nimi Rooli Muuta 2018–2022 A Discovery of Witches Diana Bishop päärooli; 8 jaksoa == Lähteet == == Aiheesta muualla == * Teresa Palmer Online * AskMen Luokka:Australialaiset näyttelijät Luokka:Australialaiset mallit Luokka:Vuonna 1986 syntyneet Luokka:Elävät henkilöt
The Hungry Saw

The Hungry Saw on englantilaisen Tindersticks-yhtyeen seitsemäs studioalbumi. == Kappaleet == # # # # # # # # # # # # == Arvostelut == * Metacritic: 79/100Metacritic: Reviews for The Hungry Saw by Tindersticks * Allmusic: Allmusic review * Pitchfork: 7.1/10Pitchfork: Album review * Soundi: Soundi: Levyarvio == Lähteet == Luokka:Vuoden 2008 albumit Luokka:Tindersticksin albumit
José Luis Cuciuffo

José Luis Cuciuffo (1. helmikuuta 1961 Córdoba, Argentiina – 11. joulukuuta 2004 Buenos Airesin maakunta, Argentiina) oli argentiinalainen jalkapalloilija. Hän voitti maailmanmestaruuden vuoden 1986 MM-kisoissa. Cuciuffo oli pelipaikaltaan puolustaja. Cuciuffo, lepinimeltään El Cuchu, aloitti uransa vuonna 1980 Chaco For Everissä. Seuraavan vuoden hän pelasi kotikaupunkinsa Talleres de Córdobassa, kunnes siirtyi Vélez Sársfieldiin, jossa hän löi itsensä varsinaisesti läpi jalkapalloilijana. Viiden kauden jälkeen Cuciuffo siirtyi Argentiinan suurseuraan Boca Juniorsiin. Vuosina 1990–1993 hän pelasi Ranskan liigan Nîmes Olympiquessa ja lopetti uransa vuonna 1993 kotikaupungissaan Club Atlético Belgranossa. Argentiinan jalkapallomaajoukkueessa Cuciuffo pelasi 21 maaottelua vuosina 1985–1989. Hän oli avauskokoonpanossa vuoden 1986 MM-kisojen loppuottelussa, kun Argentiina voitti maailmanmestaruuden. José Luis Cuciuffo kuoli sairaalassa metsästysonnettomuudessa saamiinsa vammoihin vuonna 2004. Cuciuffoa ammuttiin vatsaan, kun hän oli metsästämässä Buenos Airesin maakunnan eteläosassa. == Seurat == * 1980 Chaco For Ever * 1981 Talleres de Córdoba * 1982–1987 Vélez Sársfield * 1987–1990 Boca Juniors * 1990–1993 Nîmes Olympique (Ranska) * Stade de Reims (Ranska) * 1993 Club Atlético Belgrano == Saavutukset == * Maailmanmestaruus 1986 * Etelä-Amerikan supercup 1989 == Lähteet == == Aiheesta muualla == * Find a grave * Hunting accident claims Cuciuffo * Sporting heroes * Luokka:Argentiinalaiset jalkapalloilijat Luokka:Jalkapallon maailmanmestarit Luokka:Vuonna 1961 syntyneet Luokka:Vuonna 2004 kuolleet
Imagi Animation Studios

Imagi Animation Studios on hongkongilainen animaatiostudio, joka on erikoistunut tietokoneanimaatioihin. Yhtiön päästudio sijaitsee Chai Wanissa, Hongkongissa ja sen tuotantorakennus Los Angelesissa. Sillä on myös satelliittitoimisto Tokiossa. Imagi keskityy ensisijaisesti tuottamaan tietokoneanimaatioita elokuviin ja sen ensimmäinen elokuvatuotos oli vuoden 2007 Turtles-elokuvassa. == Yhtiön tuotantoa == === Elokuvat === * TMNT (2007) * Highlander: The Search for Vengeance (2007) * Astro Boy (2009) * Gatchaman (2010) * Tusker (2011) === Televisiosarjat === * Zentrix (2001) * Leijonan elämää (2004) ==Aiheesta muualla== * IMDb Luokka:Animaatiostudiot Luokka:Hongkongilaiset yritykset
HNK Cibalia

Hrvatski Nogometni Klub Cibalia on jalkapalloseura Vinkovcin kaupungista Kroatiasta. Joukkue pelaa maan toiseksi korkeimmalla sarjatasolla 2. HNL:ssä. Seura on perustettu vuonna 1919 ja se pelaa kotiottelunsa Cibalia-stadionilla. Nimi Cibalia tulee Vinkovcin kaupungin Rooman vallan aikaisesta nimestä. ==Historia== Seura perustettiin vuonna 1919 nimellä HGŽK Cibalia Vinkovci. Vuonna 1925 seura yhdistyi RŠK Sloga -nimien seuran kanssa. Toisen maailmansodan jälkeen Sloga yhdistyi OFD Graničarin kanssa ja muodosti FK Dynamo Vinkovci -nimisen seuran. Vasta vuonna 1982 se raivasi tiensä Jugoslavian pääsarjaan, missä se säilyi viiden vuoden ajan. Nykyisen nimensä seura otti käyttöön vuonna 1990. 1990-luvulla joukkue vakiinnutti paikkansa Kroatian sarjan keskikastissa, vaikkakin pelasi kauden 1997/1998 kakkosliigassa. Samaten kauden 2003/2004 päätteeksi putosi kakkosliigaan, ja samalla kaudella sitä rankaistiin kuuden pisteen menetyksellä talousvaikeuksien vuoksi. Seuraavan kauden päätteeksi seura kuitenkin nousi takaisin ykkösliigaan. Vuonna 1999 joukkue pelasi Kroatian Cupin loppuottelussa. ==Lähteet== ==Aiheesta muualla== * Virallinen sivu Luokka:Kroatialaiset jalkapalloseurat Luokka:Vuonna 1919 perustetut urheiluseurat
Mare Orientale

Mare Orientale eli "Itäinen meri" on pyöreä, suuren pikkuplaneetan iskusta syntynyt kraatterimainen muodostuma Kuussa. Itse tumman alueen läpimitta on 327 km. Monet vuorikehät ympäröivät pyöreätä, tummaa laavatasankoa. Ne ovat syntyneet osin sulan kallion aaltoillessa iskun jälkeen. Näitä ovat sisempi ja ulompi Montes Rook ja kaikkein uloin Montes Cordillera, jonka läpimitta on 930 km. Tästä vielä 500 km ulospäin on törmäyksessä singonnutta kiviainesta. Mereen liittyvien samankeskisten vuorikehien läpimitat ovat 320, 480, 620, 930, 1300 ja 1900 km. Mare Orientalen syntyajaksi on määritelty Kuun geologiassa ns. nektariaaninen aika joka alkaa Mare Nectarisin synnystä n. 3.92 miljardia vuotta sitten ja päättyy juuri Mare Orientalen syntyyn n.3,84 mrd. vuotta sitten. Mare Orientalen keskustan koordinaatit ovat 19.4° S, 92.8° W. Se näkyy hyvin vaikeasti Maasta käsin näkyvän osan itäreunallaMare Orientale NASA / GSFC / Arizona State Univ. / Lunar Reconnaissance Orbiter ja sen takia se löydettiin vasta 1900-luvulla. Paremmin sitä on havaittu Kuuta tutkineista avaruusluotaimista ja avaruusaluksista. Nimi "Itäinen meri" juontuu siitä, että Maasta katsottuna sijainti on itään. Koordinaattien länsi johtuu siitä, että IAUssa sovittiin Kuun suunnat niin, että myös Kuussa Aurinko nousee idästä ja laskee länteen, jolloin se pitää yhtä Kuun pinnalla havaitun kanssa. Harrastajalle Orientale sekä Mare Crisium osoittavat hyvin Kuun libraation. == Lähteet == == Aiheesta muualla == *LPOD Photo Gallery FILE 56/84 Luokka:Kuun pinnanmuodot Orientale
Jaakko Pellinen

Jaakko Tuomas PellinenHämeen Rykmentti – Urheilukoulun 1/2007 saapumiserään hyväksytyt, viitattu 13.3.2009 (s. 18. toukokuuta 1988 Tampere) on suomalainen jääkiekkohyökkääjä. Pellinen on Ilveksen kasvatti. Hän pelasi ensimmäisen SM- liigaottelunsa kaudella 2006–2007. Kaudella 2007–2008 hän pelasi SM-liigassa kolme, ja kaudella 2008–2009 neljä ottelua ilman tehopisteitä. Kaudella 2009–2010 Pellinen pelasi Ilveksessä jo 42 ottelua tehoin 4+8=12 ja jatkoi seuraavien kahden kauden ajan Ilveksessä, vaikka kävi myös lainalla Mestiksen LeKissä ja SM-liigan Bluesissa. Kaudet 2012–2014 Pellinen pelasi kokonaan LeKissä. == Lähteet == * Jaakko Pellinen Jatkoaika.comissa * * * Luokka:Suomalaiset jääkiekkoilijat Luokka:Vuonna 1988 syntyneet Luokka:Elävät henkilöt
Filosofin käytännöt

Filosofin käytännöt on filosofi Sami Pihlströmin vuonna 2001 ilmestynyt kirja, joka käsittelee suomalaisen filosofian historiaa ja nykytilaa pragmatismin näkökulmasta. Pihlström käsittelee teoksessaan myös erityisesti Esa Saarisen ja Pekka Himasen edustamaa ”mediafilosofiaa”. Pihlström väittää, että heidän soveltavan ja osallistuvan filosofian ohjelmansa ovat ongelmallisia, ja että hänen pragmatistinen filosofiakäsityksensä on parempi ja vastuullisempi. Pihlström arvostelee tätä kautta kulttuurin pinnallisuutta ja haluaa muistuttaa sellaisista kysymyksistä, joita ei voida käsitellä sähköisen viestinnän kiireisessä ympäristössä, vaan jotka vaativat rauhallista harkintaa.Pihlström 2001, s. 22. == Lähteet == == Aiheesta muualla == * Gylling, Heta: Kaksi tarinaa, yksi kirja – pragmaattinen ja toimiva ratkaisu. Tieteessä tapahtuu 8/2001. * Sihvola, Juha: Uskonnon karikoista mediafilosofian hehkuun. Helsingin Sanomat 30.6.2001. (Internet Archive) Luokka:Suomalaiset filosofian tietokirjat Luokka:Vuoden 2001 kirjat
Danica Patrick

Danica Patrick (s. 25. maaliskuuta 1982 Beloit, Wisconsin) on yhdysvaltalainen autourheilija, joka kilpailee tällä hetkellä NASCAR Sprint Cup Series sekä NASCAR Nationwide Series -moottoriurheilusarjoissa. Hänen vanhempansa ovat kotoisin Irlannista. == Ura == Patrick nimettiin IndyCar Series -sarjan ja Indianapolis 500 -ajon vuoden tulokkaaksi kaudella 2005. Vuoden 2005 Indianapolis 500 -ajossa Patrick sijoittui neljänneksi ja hänestä tuli ensimmäinen nainen, joka on johtanut Indy 500 -kisaa. Vuoden 2009 Indy 500 -kilpailussa Patrick sijoittui kolmanneksi, ja hänestä tuli kilpailun historian ensimmäinen palkintokorokkeelle yltänyt naiskuljettaja. Toukokuussa 2006 Patrick julkaisi oman elämäkertansa Danica: Crossing the Line. Voitettuaan vuonna 2008 Japanissa, Motegin ovaaliradalla Danicasta tuli ensimmäinen nainen, joka pystyi voittamaan Indy Racing Series -sarjan osakilpailun. Danicalla on oma vaatemallisto ja viinitila. Hän on toiminut myös Sports Illustratedin uimapukumallina. Vuonna 2018 hän ilmoitti lopettavan uransa. == Yksityiselämä == 2014 Danica hankki silikoniset rintaimplantit. 2022 hän päätti poistattaa ne. ==Lähteet== Luokka:Yhdysvaltalaiset autourheilijat Luokka:NASCAR-kuljettajat Luokka:American Le Mans Series -kuljettajat Luokka:Vuonna 1982 syntyneet Luokka:Elävät henkilöt
Marko Torenius

Marko Torenius (s. 10. helmikuuta 1977 Säkylä) on maalivahtivalmentaja, joka työskentelee tällä hetkellä Vancouver Canucksin organisaatiossa. Hän työskenteli aiemmin KHL:ssä Sibir Novosibirskissa sekä Espoo Bluesissa SM- Liigassa 2006–2013 joukkueenjohtajana ja maalivahtivalmentajana. Hän on valmentanut muun muassa Bernd Brückleriä, Iiro Tarkkia, Mikko Koskista ja Riku Heleniusta. Torenius on saavuttanut kaksi kertaa KHL:ssä Gagarin cup mestaruuden sekä kaksi SM-liigahopeaa. Torenius on aiemmin valmentanut Ilveksen ja Tapparan juniorijoukkueissa. Pelaajaurallaan hän edusti pääasiassa Tapparaa. Kesäkuussa 2018 Toreniuksen tiedotettiin aloittavan osakkaana tuolloin Suomi-sarjassa pelanneen Kiekko-Espoon organisaatiossa. == Lähteet == Luokka:Suomalaiset jääkiekkovalmentajat Luokka:Vuonna 1977 syntyneet Luokka:Elävät henkilöt
Eridanos

Eridanos () oli kreikkalaisessa mytologiassa myyttinen joki, jonka kerrottiin olevan Hyperboreassa. Sen henkilöitymänä esitettiin jokijumala, Okeanoksen ja Tethyksen poika.Hesiodos: Theogonia ('Jumalten synty') 334–345 (engl. käännös).Nonnos: Dionysiaka 23.236. Eridanosta kutsuttiin jokien kuninkaaksi, jonka rantatörmiltä löytyi runsaasti meripihkaa. Joen varsinaista esikuvaa ei tunneta, ja antiikin kirjoittajat yhdistävät sen muun muassa Pohon ja Tonavaan.Vergilius: Georgica i.461–497 (engl. käännös). Eridanoksen tytär oli Zeuksippe.Hyginus: Fabulae xiv (engl. käännös). Hesiodos kertoi Tyfonin kylpevän Eridanoksessa. Herodotos epäilee koko joen olemassaoloa, ja väittää sen nimen perusteella olevan jonkun kreikkalaisen runoilijan keksintöä.Herodotos: Herodotoksen historia 3.115 (engl. käännös). Apollonios Rhodios ja Ovidius yhdistävät joen meripihkan alkuperän heliadeihin, jotka muuttuivat poppeleiksi murehdittuaan veljensä Faethonin kohtalo. Tämä oli menettänyt isältään auringonjumala Heliokselta lainaamiensa aurinkovaunujen hallinnan ja pudonnut Eridanokseen sen jälkeen, kun Zeus pelastaakseen maan oli lyönyt häntä salamallaan. Faethonin ystävä Kyknos puolestaan etsi tämän ruumista joesta lakkaamatta, jolloin jumalat muuttivat hänet joutseneksi.Ovidius: Muodonmuutoksia ii, 319–380 (engl. käännös). Vergiliuksen Aeneis-runoelman mukaan Eridanos oli yksi Haadeen läpi virtaavista joista.Vergilius: Aeneis vi.637–659 (engl. käännös). Eridanos oli myös vähäisemmän joen nimi, joka virtasi Ateenan lähistöllä. == Itämeren altaan joki == Ikivanhaa Itämeren paikalla virrannutta jokea, jonka geologit ovat havainneet kallioperän sedimenteistä, kutsutaan Eridanokseksi (). Se on ollut noin 2 500 kilometriä pitkä joki, joka virtasi noin 25 miljoonaa vuotta sitten Gotlannin ohi lounaaseen ja jonka jokisuun sedimentit kerääntyivät ensin 25 miljoonaa vuotta sitten Puolaan, sitten 15 miljoonaa vuotta sitten Pohjois- Saksaan ja myöhemmin, 12–1 miljoonaa vuotta sitten, Tanskan länsipuolelle Pohjanmereen tai Alankomaihin. Sillä oli yksi sivuhaara Suomenlahden painaumassa ja toinen latvahaara Pohjanlahdella. Idea kutsua muinaista jokea Eridanokseksi tulee Puolasta, jossa geologit miettivät meripihkaa kuljettaneelle joelle nimeä. == Lähteet == Luokka:Antiikin Kreikan jumalat Luokka:Mytologiset joet
Sakari Orava

Yrjö Sakari Orava (s. 17. kesäkuuta 1945 Kokkola) on suomalainen kirurgi ja ortopedi, joka jäi eläkkeelle vuoden 2020 alussa. Orava on yksi maailman arvostetuimmista urheilukirurgeista ja hän on toiminut Suomen olympiajoukkueen ylilääkärinä vuosina 1988–2000. Orava on myös itse urheillut, ja hän on voittanut nyrkkeilyssä nuorten SM-kultaa 54 kg:n sarjassa vuonna 1962. Orava valmistui lääketieteen lisensiaatiksi Oulun yliopistosta 1972 ja väitteli lääketieteen ja kirurgian tohtoriksi 1980. Liikuntalääketieteen erikoislääkäriksi hän valmistui 1986. Orava on erikoistunut urheilulääketieteeseen ja tehnyt urallaan yli 25 000 leikkausta ympäri maailmaa. Hänellä oli vastaanotot Turussa, Madridissa ja Roomassa. Orava on naimisissa Aira Oravan kanssa ja heillä on poika ja tytär. Kuuluisia Oravan operoimia urheilijoita ovat muun muassa yleisurheilijat Haile Gebrselassie ja Merlene Ottey sekä jalkapalloilijat David Beckham, Lionel Messi, Didier Deschamps, Josep Guardiola, Thomas Vermaelen ja Nicklas Bendtner. Hän on myös operoinut Serbian presidentin Boris Tadićin. Oravalla on pitkäaikainen yhteistyösuhde AC Milanin lääkäreiden kanssa. Orava asui Naantalissa 1996–2020 välisenä aikana. Vuodesta 2020 alkaen hän on asunut Kauniaisissa. Orava on yhdessä Tarja Lappalaisen kanssa kirjoittanut omaelämäkerran Elämäni urheilukirurgina, joka julkaistiin vuonna 2020. == Lähteet == == Kirjallisuutta == * * == Aiheesta muualla == Luokka:Suomalaiset kirurgit Luokka:Suomalaiset urheilulääkärit Luokka:Suomalaiset professorin arvonimen saaneet Luokka:Suomalaiset nyrkkeilijät Luokka:Vuonna 1945 syntyneet Luokka:Elävät henkilöt
Sam Nunn

Samuel Augustus ”Sam” Nunn, Jr. (s. 8. syyskuuta 1938) on yhdysvaltalainen lakimies ja demokraattisen puolueen poliitikko. Hän istui Yhdysvaltain senaatin jäsenenä Georgiasta vuosina 1972–1997. Sam Nunn varttui keskisen Georgian Perryssä ja opiskeli sitten Georgia Techissä sekä Emory Universityn lakikorkeakoulussa. Hän valmistui lakimieheksi 1962. Hän palveli vuosia rannikkovartiostossa ja lähti politiikkaan vuonna 1968, jolloin hänestä tuli osavaltion parlamentin jäsen. Vuonna 1972 hänet valittiin liittovaltion senaattiin, jossa hän toimi erityisesti ulkopolitiikan ja puolustuspolitiikan kysymyksien parissa, muun muassa senaatin asepalvelukomitean puheenjohtajana vuosina 1987–1995.Sam Nunn, New Georgia Encyclopedia 2003, päivitetty 2015. Viitattu 19.10.2016. Senaattorin uran jälkeen Nunn perusti vuonna 2001 yhdessä Ted Turnerin kanssa aseriisunnan läpinäkyvyyttä edistävän säätiön Nuclear Threat Initiative (NTI), jonka johdossa hän on toiminut. Hän on opettanut Georgia Techissä hänen mukaansa nimetyssä yksikössä Sam Nunn School of International Affairs. Hän on istunut Coca-Cola Companyn, Dell-tietokoneyhtiön ja General Electricin hallituksissa. Vuonna 2012 Sam Nunn ja Richard Lugar olivat heidän kunniakseen perustetun Nuclear Security Awardin ensimmäiset saajat. Palkintoa jakaa Carnegie-säätiö."Sam Nunn, Richard Lugar First Recipients of Nuclear Security Award Created in Their Honor." Capitol Hill Press Releases. 2012. Haettu 19.10.2016 palvelusta HighBeam Research (vaatii tilauksen). ==Lähteet== == Aiheesta muualla == Luokka:Yhdysvaltain senaatin jäsenet Luokka:Yhdysvaltalaiset demokraattipoliitikot Luokka:Vuonna 1938 syntyneet Luokka:Elävät henkilöt
John Tower

John Goodwin Tower (29. syyskuuta 1925 – 5. huhtikuuta 1991) oli yhdysvaltalainen republikaanisen puolueen poliitikko. Hän istui senaatin jäsenenä vuosina 1961–1985. Tower oli toisen maailmansodan veteraani. Hän kuoli 23 henkeä vaatineessa lento-onnettomuudessa. == Lähteet == Luokka:Texasilaiset poliitikot Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Vuonna 1925 syntyneet Luokka:Vuonna 1991 kuolleet Luokka:Lento-onnettomuudessa kuolleet
The World Mänkeri Orchestra

The World Mänkeri Orchestra on suomalainen kansanmusiikkiyhtye. Se perustettiin vuonna 1984 nimellä Etnopojat. Yhtyeen jäsenet käyttävät jo unohduksissa olleita kansansoittimia, esimerkiksi klarinettisoittimiin kuuluvia lirua ja mänkeriä. == Historia == Yhtyettä pidettiin jo perustamisestaan lähtien nykykansanmusiikin pioneerina, jopa ennen 1990-luvun folk-musiikin suosiota. Se toimi aluksi nimellä Etnopojat ja sen perustajajäsenillä on jazz-tausta. Westerholm ja Penttilä ovat myös taitavia soitinrakentajia ja eritoten Syrjänen on perehtynyt kansanomaisiin klarinettisoittimiin. Ulkomaanesiintymisiä varten yhtye tuli sittemmin tunnetuksi nimellä The World Mänkeri Orchestra, joka juontuu mänkeri- puupuhaltimesta. == Ura == Yhtye on edustanut Suomea ja Yleisradiota EBU:n festivaaleissa, konsertoinut ulkomailla sekä esiintynyt monilla kotimaisilla musiikkifestivaaleilla. Musiikissa käytetään paljolti yhtyeen jäsenten itse rakentamia instrumentteja. == Diskografia ym. == * Lirut ja mänkerit (video, TV1 musiikkitoimitus & Primitiivisen Musiikin Ystävät ry 1987) * Kalman valssi (Single, Sabrina 1986) * Urban shepherds (Single, Sabrina 1986) * Uuniin muurattu emäntä (Single, Sabrina 1989) * EtnoPojat: Studio Live (LP, CD, Primitiivisen Musiikin Ystävät ry 1989) * Direct Digital Recording (CD, Primitiivisen Musiikin Ystävät ry 1991) * Ehtoota! (CD, Primitiivisen Musiikin Ystävät ry 1995) * EkÉ! (CD, Primitiivisen Musiikin Ystävät ry 1996) * Thauma (CD, Primitiivisen Musiikin Ystävät ry 1999) * Inky Joy (CD, Kansanmusiikki- instituutti 2004) * Valkoista sukua (CD, omakust, 2005) * Mireur (CD, Karkia Mistika Records 2013) * Polaire (CD, Karkia Mistika Records 2016) feat. Jone Takamäki == Lähteet == == Aiheesta muualla == * Etnopojat vuonna 1985 Ylen Elävässä arkistossa * World Mänkeri Orchestra, The
Svenska Handelshögskolans Studentkår

Svenska Handelshögskolans Studentkår (SHS) () on Svenska Handelshögskolanin eli Hankenin ylioppilaskunta. Ylioppilaskunta perustettiin vuonna 1909 nimellä Kamratföreningen Niord. ==Aiheesta muualla== *SHS:n kotisivut *SHS:n kotisivut == Lähteet == Luokka:Ylioppilaskunnat Luokka:Svenska handelshögskolan
Vihtori Viitanen

Viktor (Vihtori) Viitanen (synt. Juhola, 18. marraskuuta 1863 Eura – 14. joulukuuta 1918 Viipuri) oli suomalainen poliitikko, joka toimi SDP:n kansanedustajana vuosina 1907–1908. == Elämä == Euran Honkilahden Mannilassa syntyneen Viitasen vanhemmat olivat torppari Vilhelm Juhola (1823−1881) ja Leena Stiina Dahlsten (1826−1899). Puuseppänä työskennellyt Viitanen muutti 1891 Turkuun, jossa hän oli vanginvartijana vuoteen 1897. Tämän jälkeen hän työskenteli vankilan työnjohtajana Kuopiossa ja vuodesta 1904 lähtien Viipurissa. Viitanen liittyi Turun työväenyhdistykseen jo 1890-luvun alussa. Viipuriin muutettuaan hän oli yksi Viipurin Työväen Osuuskaupan, Viipurin työväen sanomalehti- ja kirjapaino-osuuskunnan ja Viipurin Työväen Säästöpankin perustajista. Sortovuosien aikana Viitanen vaikutti kaupungissa toimineessa työläisaktivistien ryhmässä, johon hänen ohellaan kuuluivat muun muassa Mimmi Kontulainen ja Kalle Procopé. Vuonna 1905 Viitanen toimi myös Viipurissa ilmestyneen Työ-lehden vastaavana toimittajana. Oulun puoluekokouksessa 1906 Viitanen valittiin SDP:n puolueneuvostoon. Kansanedustajaksi hänet valittiin Suomen ensimmäisissä yksikamarisen eduskunnan vaaleissa vuonna 1907. Viitasen ainoaksi jäänyt kansanedustajakausi päättyi jo kesällä 1908 eduskunnan hajottamiseen. Hän oli myös Viipurin kaupunginvaltuuston jäsen. Vuonna 1914 Viitanen joutui eroamaan työnjohtajan toimestaan poliittisen ilmiannon takia, jonka jälkeen hän työskenteli Papulan kansakoulun vahtimestarina. Sisällissodan alla Viitanen kannatti parlamentaarista linjaa, eikä lähtenyt punaisten toimintaan. Viitanen kuoli pitkään sairastettuaan kotonaan Viipurissa joulukuussa 1918. Hänet on haudattu Ristimäen hautausmaalle. == Yksityiselämä == Viitasen puoliso oli Edla Josefina Rättäri (1864−1944), jonka kanssa hän avioitui vuonna 1891. Pariskunnalla oli neljä lasta. Heidän poikansa oli Helsingissä ilmestyneen sosialidemokraattisen Työn Vallan toimittaja ja filosofian kandidaatti Paavo Viitanen (s. 1892), josta tuli yksi sisällissodan loppuvaiheessa tapahtuneen Viipurin lääninvankilan joukkomurhan uhreista. Viitanen oli piileskellyt lääninvankilassa punakaartin pakko-ottoa.Kujala 2019, s. 216, 222, 233. == Lähteet == Luokka:Kansanedustajat Luokka:Suomen Sosialidemokraattisen Puolueen poliitikot Luokka:Viipurin kaupunginvaltuutetut Luokka:Sortokausien aktivistit Luokka:Viipurin läänin läntinen vaalipiiri Luokka:Vuonna 1863 syntyneet Luokka:Vuonna 1918 kuolleet
Etumerkki

Etumerkki voi tarkoittaa * matematiikan etumerkkiä * nuottikirjoituksessa käytettäviä etumerkkejä
Lissut

Lissut oli oululainen tyttöduo. Sen jäsenet Mitra ja Tiia (molemmat s. 1992) käyttivät itsestään nimiä M1tsQ ja T1tsQ ja esiintyessään pukeutuivat usein humoristisesti pissiksiksi. Duon ensimmäinen albumi, Lissut, julkaistiin 14. toukokuuta 2008. Levystä julkaistiin vuonna 2007 kaksi singleä: "Pissikset" ja "Hippa". Ensin mainitusta on tehty musiikkivideo, samoin kuin duon kappaleesta "Me mennään". Molemmat videot ovat katsottavana YouTubesta. Lissut kävivät Pohjankartanon yläastetta, jossa myös on kuvattu musiikkivideo "Pissikset". "Pissikset"-kappale tehtiin alun perin Kiimingin yläasteen musikaaliin. "Me mennään" -musiikkivideo taas on kuvattu pääosin Latviassa. Lissut ovat esiintyneet muun muassa DBTL:ssä kesällä 2007.Herkistelijä, utupoppari, rockdiiva ja pissikset. Turun Sanomat. 28.7.2007 He olivat vieraana Summerissa 31. heinäkuuta 2008. Yhtyeen jäsen Mitra Kaislaranta osallistui vuonna 2013 kykyjenetsintäohjelma Idolsin seitsemännelle tuotantokaudelle ja voitti kilpailun. Yhtyeen toinen jäsen Tiia Erämeri oli puolestaan mukana The Voice of Finlandin 3. tuotantokaudella. == Lähteet == == Aiheesta muualla == * * Carita Forsman: Nyt elämästä kaikki ilo irti otetaan!. Kaleva.plus.carita 16.5.2008 * Carita Forsman: Lissut tähtäävät räväkkään kesähittiin. Kaleva.plus.carita 31.5.2007 Luokka:Suomalaiset duot Luokka:2000-vuosikymmenen yhtyeet ja sooloartistit Luokka:Suomalaiset popyhtyeet
Susan Lucci

Susan Victoria Lucci (s. 23. joulukuuta 1946 Scarsdale, New York) on yhdysvaltalainen näyttelijä. Hänet tunnetaan etenkin saippuasarjasta All My Children, jossa hän esiintyi Erica Kanen roolissa vuosina 1970–2011. Sittemmin Lucci on näytellyt sarjassa Devious Maids. Lucci voitti Daytime Emmy -palkinnon vuonna 1999, oltuaan sitä ennen ehdokkaana peräti 18 kertaa. Hän on saanut myös oman tähtensä Hollywood Walk of Famelle. Lucci on ollut vuodesta 1969 lähtien naimisissa itävaltalaisen liikemiehen Helmut Huberin kanssa. Luccin tytär Liza Huber on äitinsä tavoin näyttelijä. ==Lähteet== == Aiheesta muualla == * * Luokka:Yhdysvaltalaiset näyttelijät Luokka:Hollywood Walk of Fame Luokka:Daytime Emmy -palkinnon saajat Luokka:Vuonna 1946 syntyneet Luokka:Elävät henkilöt
Michael Bell

Michael Patrick Bell (s. 30. heinäkuuta 1938 Brooklyn, New York) on yhdysvaltalainen näyttelijä, joka tunnetaan paremmin lukuisista äänirooleistaan. Erityisesti 1980-luvulla hän tuli tunnetuksi ääninäyteltyään animaatioissa, kuten Smurffit, Action Force ja The Transformers. Bell oli myös vuonna 1988 Lex Luthorin äänenä Teräsmiehen animaatiosarjassa. Bell toimi The Transformersissa Prowlin äänenä ja koe-esiintyi samaan rooliin Transformers: Animatediin, mutta roolittajien mukaan hän ei sopinut rooliin. Tämä ihmetytti Belliä, joka oli hahmon alkuperäinen ääni.Exclusive RealmCast Interview: Michael Bell The Realm Toys 11.8.2009 Viitattu 27.8.2009 Syksyllä 2009 Top of the Limit sivusto listasi Bellin sijalle 9, laatimassaan kymmenen parasta videopelien ääninäyttelijää.The Top 10 Voiceover Artists In Gaming Top of the Limit 26.9.2009 Viitattu 7.10.2009 Bellin tytär Ashley Bell on myös näyttelijä. ==Lähteet== ==Aiheesta muualla== * Voice Chasers * The Transformers Wiki * TV.com Luokka:Yhdysvaltalaiset televisionäyttelijät Luokka:Yhdysvaltalaiset ääninäyttelijät Luokka:Videopelien ääninäyttelijät Luokka:Vuonna 1938 syntyneet Luokka:Elävät henkilöt
Joseph DePietro

Joseph Nicholas "Joe" DePietro (8. kesäkuuta 1914 Paterson, New Jersey – 19. maaliskuuta 1999 Fair Lawn, New Jersey) oli yhdysvaltalainen painonnostaja, hänen uransa suurin saavutus on alle 56 kilon sarjan olympiakulta Lontoosta 1948 yhteistuloksella 307,5 kg. Vuotta aikaisemmin hän oli voittanut samasta sarjasta maailmanmestaruuden. ==Lähteet== Luokka:Yhdysvaltalaiset painonnostajat Luokka:Yhdysvaltalaiset olympiavoittajat Luokka:Vuonna 1914 syntyneet Luokka:Vuonna 1999 kuolleet
Estroni

Estroni (C18H22O2) on yksi estrogeenihormoneista. Kolmesta estrogeenihormonista estronia esiintyy naisen ruumiissa vähiten. Estronin johdannaisesta estronisulfaatista voidaan tuottaa estradiolia. Estronilla on luustoa suojaava vaikutusta myös miehilläLääkäri Pippa Laukka kertoi tv- ohjelmassa, että light-limujen juominen voi vaikuttaa erektioon – Kysyimme urologilta, onko väite totta. Helsingin Sanomat 23.10.2018. https://www.hs.fi/hyvinvointi/art-2000005874058.html. Estronin moolimassa on 270,366 g/mol, sulamispiste 254,5 °C ja CAS-numero 53-16-7. == Tuotanto elimistössä == Estronia tuotetaan sekä munasarjoissa että rasvakudoksessa aromataasin avulla. Munasarjat muuntavat androstenedionia estroniksi. Androstenedionin yhdeksästoista hiiliatomi poistetaan aromataasireaktiossa demetylaatioreaktiolla. Myös rasvakudos tuottaa ja varastoi estronia huomattavan suuressa määrin. == Katso myös == * Estradioli * Estrioli == Lähteet == == Aiheesta muualla == *Terveysportti, metatesaurus: Estroni *PubChem: Estroni *DrugBank: Estrone *KEGG: Estrone *ChemBlink: Estrone Luokka:Steroidihormonit
Harald Schmidt

Harald Schmidt (s. 18. elokuuta 1957) on saksalainen näyttelijä, koomikko ja talk show -juontaja. == Televisio-ohjelmat == ===Harald Schmidt Show=== Harald Schmidt Show on saksalainen talk show -ohjelma, joka on verrattavissa Late Night with Conan O'Brien tai Late Night with David Letterman -ohjelmiin. Ohjelmassa on stand up -komiikkaa sekä tunnettuja saksalaisia ja ulkomaisia vieraita. Ohjelmaa tuotettiin Sat.1-kanavalle 5. joulukuuta 1995 – 23. joulukuuta 2003. ===Harald Schmidt=== Harald Schmidt -ohjelma alkoi 23. joulukuuta 2004 ARD-kanavalla. Ohjelmaan kuului vähemmän julkkishaastatteluita ja enemmän vapaamuotoista keskustelua ajankohtaisista aiheista. Schmidtin kanssa ohjelmassa esiintyi Manuel Andrack. ===Schmidt & Pocher=== Vuoden 2007 lopulla tuli Andrackin tilalle koomikko Oliver Pocher ja ohjelman nimeksi muutettiin Schmidt & Pocher. == Aiheesta muualla == * Luokka:Saksalaiset näyttelijät Luokka:Saksalaiset juontajat Luokka:Vuonna 1957 syntyneet Luokka:Elävät henkilöt
Ohjaskelkkailun maailmanmestaruuskilpailut 1987

Ohjaskelkkailun maailmanmestaruuskilpailut 1987 järjestettiin Iglsissä Itävallassa. Kilpailut olivat järjestyksessään lajin 22. maailmanmestaruuskilpailut. == Miesten yksikkö == Mitali Urheilija Kultaa Markus Prock Hopeaa Jens Müller Pronssia Sergei Danilin === Naisten yksikkö === Mitali Urheilija Kultaa Cerstin Schmidt Hopeaa Gabriele Kohlisch Pronssia Ute Oberhoffner-Weiss == Miesten kaksikko == Mitali Urheilija Kultaa (Jörg Hoffmann, Jochen Pietzsch) Hopeaa (Stefan Ilsanker, Georg Hackl) Pronssia (Thomas Schwab, Wolfgang Staudinger) == Mitalitaulukko == 1 Itä-Saksa 2 2 1 5 2 Saksa 0 1 1 2 3 Itävalta 1 0 0 1 4 Neuvostoliitto 0 0 1 1 == Lähteet == *Miesten kaksikon maailmanmestarit *Miesten yksikön maailmanmestarit *Naisten yksikön maailmanmestarit 1987 Luokka:Vuoden 1987 urheilu Luokka:Itävallan urheilutapahtumat Luokka:Innsbruckin urheilu
Marina Anisina

Marina Vjatšeslavovna Anisina (; s. 30. elokuuta 1975) on ranskalainen taitoluistelija. Hänen vanhempansa ovat venäläisiä; äiti on entinen taitoluistelija Irina Tšernjajeva ja isä entinen jääkiekkoilija Vjatšeslav Anisin. Molemmat työskentelevät nyttemmin valmentajina. Anisina on voittanut jäätanssista pronssia talviolympialaisissa 1998 ja kultaa 2002. Lisäksi hän on voittanut maailmanmestaruuskilpailuissa kerran kultaa ja kolmesti hopeaa. Ranskan-mestari hän oli useina perättäisinä vuosina; lisäksi mestaruuksia tuli muun muassa Euroopan-mestaruuskilpailuissa. Anisinan parina oli aktiiviuralla Gwendal Peizerat vuodesta 1993. Hän meni 23. helmikuuta 2008 naimisiin venäläisnäyttelijä Nikita Džigurdan kanssa. == Lähteet == == Aiheesta muualla == Luokka:Ranskalaiset taitoluistelijat Luokka:Ranskalaiset olympiavoittajat Luokka:Vuonna 1975 syntyneet Luokka:Elävät henkilöt Luokka:Jäätanssijat